CELEX: 62013CB0462
Language: et
Date: 2014-01-30 00:00:00
Title: Kohtuasi C-462/13: Euroopa Kohtu (kolmas koda) 30. jaanuari 2014 . aasta määrus (Polymeles Protodikeio Athinon’i eelotsusetaotlus – Kreeka) – Warner – Lambert Company LLC, Pfizer Ellas AE versus Minerva Farmakeftiki AE (Euroopa Kohtu kodukorra artikkel 99 — Eelotsuse küsimused, mis on identsed Euroopa Kohtu poolt juba lahendatud küsimustega — Intellektuaalomandi õiguste kaubandusaspektide leping (TRIPS-leping) — Artikkel 27 — Patendi objekt — Artikkel 70 — Olemasolevate objektide kaitse)

10.6.2014   
            
            
               ET
            
            
               Euroopa Liidu Teataja
            
            
               C 175/20
            
         Euroopa Kohtu (kolmas koda) 30. jaanuari 2014. aasta määrus (Polymeles Protodikeio Athinon’i eelotsusetaotlus – Kreeka) – Warner – Lambert Company LLC, Pfizer Ellas AE versus Minerva Farmakeftiki AE
   (Kohtuasi C-462/13) (1)
   
   ((Euroopa Kohtu kodukorra artikkel 99 - Eelotsuse küsimused, mis on identsed Euroopa Kohtu poolt juba lahendatud küsimustega - Intellektuaalomandi õiguste kaubandusaspektide leping (TRIPS-leping) - Artikkel 27 - Patendi objekt - Artikkel 70 - Olemasolevate objektide kaitse))
   2014/C 175/24
   Kohtumenetluse keel: kreeka
   
      Eelotsusetaotluse esitanud kohus
   
   Polymeles Protodikeio Athinon
   
      Põhikohtuasja menetluse pool
   
   
      Hagejad: Warner – Lambert Company LLC, Pfizer Ellas AE
   
      Kostja: Minerva Farmakeftiki AE
   
      Ese
   
   Eelotsusetaotlus – Polymeles Protodikeio Athinon – Maailma Kaubandusorganisatsiooni asutamislepingule lisatud intellektuaalomandi õiguste kaubandusaspektide lepingu (TRIPS-leping) (EÜT L 336, lk 214) artiklite 27 ja 70 tõlgendamine – Ühenduse õigusesse ja liikmesriikide pädevusse kuuluvate valdkondade eristamine – Patentide valdkond – Keemia- ja farmaatsiatooted
   
      Resolutsioon
   
   
               1.
            
            
               Marrakechis 15. aprillil 1994 alla kirjutatud ja Euroopa Ühenduse nimel tema pädevust puudutavas osas nõukogu 22. detsembri 1994. aasta otsusega 94/800/EÜ, mis käsitleb Euroopa Ühenduse nimel sõlmitavaid tema pädevusse kuuluvaid küsimusi puudutavaid kokkuleppeid, mis saavutati mitmepoolsete kaubandusläbirääkimiste Uruguay voorus (1986–1994), heaks kiidetud Maailma Kaubandusorganisatsiooni asutamislepingu lisas 1C oleva intellektuaalomandi õiguste kaubandusaspektide lepingu artikkel 27 kuulub ühise kaubanduspoliitika valdkonda.
            
         
               2.
            
            
               Intellektuaalomandi õiguste kaubandusaspektide lepingu artiklit 27 tuleb tõlgendada nii, et mõne ravimi toimeainest koosnevas farmaatsiatootes seisnev leiutis võib juhul, kui pole tehtud erandit kõnealuse artikli lõigete 2 ja 3 alusel, olla patendi objekt nimetatud artikli lõikes 1 ette nähtud tingimustel.
            
         
               3.
            
            
               Patent, mis on antud taotluse alusel, mis puudutab nii farmaatsiatoote valmistusmeetodit kui ka selles farmaatsiatootes kui sellises seisnevat leiutist, kuid mis anti üksnes asjaomasele valmistusmeetodile, ei saa sama lepingu artiklites 27 ja 70 esitatud eeskirjade alusel hõlmata selle lepingu jõustumisest alates selles farmaatsiatootes seisnevat leiutist.
            
         
      (1)  ELT C 78, 15.3.2014.